Economisme

L'economisme designa una tendéncia en sciéncias socialas de considerar totes los fachs socials coma de fachs economics. Es tanben una expression, a vegadas pejorativa, presentant l'economia coma una ideologia.

Es sovent emplegada per criticar una vision sonque economica de la socieatat, dins una perspectiva reduccionista que seriá una construcion representativa de l'Òme e de la societat absoludament artificiala.

 Definicion 
Aquela tendéncia a una doble origina. 

La microeconomia estandard part d'un presupausat sul comportament dels individús. Aquela pausa que las causidas de cadun se fan sonque sus una basa racionala. Mas aquela racionalitat es dins los fachs limitada. Qualques economistas analisèron atal lo problèma de la dròga sonque en tèrmes de mercat de l'ofre e de la demanda, en consequéncia la delinquéncia en tèrmes de causida racionala basada sus un analisi còsts/avantatges. 

En macroeconomia, aquela tendéncia explica los fenomèns socials sonque per lor origina economica. Lo concèpte d'infrastructura per Karl Marx, pausa que los movements de la societat civila e de la politica (la superstructura) son pas que de rebats d'une luta de las classas que los fondaments son economics. 

En sciéncias socialas, l'economisme tend a amagar los autres apróchis per daissar sonque la plaça a l'economia.

 Analisi 

 Del punt de vista de las sciéncias socialas 

 Critica del libéralisme 

Lo tèrme es a vegadas emplegat per criticar una vista sonque economica de la societat, que seriá una construccion representativa de l'òme e de la societat absoludament artificiala. 

Lo tèrme economisme foguèt emplegat d'en primièr pels bolchevics per criticar aqueles que reduson lo marxisme a une teoria economicaCritica de l'economisme per Bettelheim. L'economista francés Charles Bettelheim tanben empleguèt aquela expression dins aquel sens. Al començament del sègle XXI, l'expression a vegada emplegada per criticar la vision economica liberalaArticle dins l'Humanité d'Yvon Quiniou, filosof..

Cap economista, liberal o non, jamai soutenguèt la tèsi que las relacions socialas se reduirián a de relacions economicas. Estudiar los fenomèns economics implica pas que los autres fenomèns existisson pas, pas pus que causir d'estudiar los insèctes implica de negar l'existéncia dels autres animals.

 Nòtes e referéncias 

 Vejatz tanben 
 Bibliografia 
 Albert Jacquard, J'accuse l'économie triomphante, Calmann-Lévy, 1995 ;
 Richard Langlois, Pour en finir avec l'économisme, 1995 ;
 Gilbert Boss, La fin de l'ordre économique, Éditions du Grand Midi, 2000 ;
 La Mondialisation de l'ignorance : comment l'économisme oriente notre avenir commun, 2000 (sous la direction de Mehran Ebrahimi ; collaboration spéciale d'Emmanuel Todd) ;
 Pascal Bruckner, Misère de la prospérité, Grasset, 2002.

 Articles conèxes 
 Neoliberalisme

 Ligams extèrnes 
Critique de l'Économisme et Idéalisme Historique